《鹤山书院兼祀周文襄公今总宪治所》
明代·程敏政

圣门千载鹤山翁，再拜庭前思不穷。老桧尚疑含古雪，残梅犹不领春风。

故乡西望桑榆远，敕使南来俎豆丰。入眼何人堪侑食，计臣今数大司空。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。